Document ID: 31997D0623

ΑΠΟΦΑΣΗ ΤΗΣ ΕΠΙΤΡΟΠΗΣ της 12ης Σεπτεμβρίου 1997 για την τροποποίηση της απόφασης 96/687/ΕΚ για την έγκριση του προγράμματος για την κατανομή στα κράτη μέλη των πόρων που θα καταλογισθούν στο έτος προϋπολογισμού 1997 για την παροχή τροφίμων που προέρχονται από τα αποθέματα παρέμβασης στα άπορα άτομα της Κοινότητας (97/623/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3730/87 του Συμβουλίου, της 10ης Δεκεμβρίου 1987, ο οποίος ορίζει τους γενικούς κανόνες που ισχύουν για την προμήθεια ορισμένων οργανισμών σε τρόφιμα προερχόμενα από τα αποθέματα παρέμβασης και τα οποία πρόκειται να διανεμηθούν στα πτωχότερα άτομα της Κοινότητας (1), όπως τροποποιήθηκε από τον κανονισμό (ΕΚ) αριθ. 2535/95 (2), και ιδίως το άρθρο 6,
Εκτιμώντας:
ότι ο κανονισμός (ΕΟΚ) αριθ. 3149/92 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 267/96 (4), αφορά τους κανόνες τους σχετικούς με την εκτέλεση των προμηθειών σε τρόφιμα που προέρχονται από αποθέματα παρέμβασης προς όφελος των πτωχοτέρων ατόμων της Κοινότητας 7 ότι ο τελευταίος αυτός κανονισμός θεσπίζει τις διατάξεις που εφαρμόζονται κατά τη διακίνηση των προϊόντων στην κοινοτική αγορά, σε περίπτωση προσωρινής έλλειψης διαθεσιμότητας ορισμένων προϊόντων από τα αποθέματα παρέμβασης 7
ότι η Επιτροπή, με την απόφαση 96/687/ΕΚ (5), όπως τροποποιήθηκε από την απόφαση 97/595/ΕΚ (6), καθόρισε τα χρηματοδοτικά μέσα τα οποία διατίθενται για την εκτέλεση του προγράμματος 1997 σε κάθε κράτος μέλος και όρισε τις ποσότητες κάθε τύπου προϊόντος που πρέπει να αποσυρθούν από τα αποθέματα παρέμβασης 7 ότι, κατά την έγκριση του προγράμματος αυτού, ήταν πιθανό να είναι διαθέσιμες στην παρέμβαση οι ζητηθείσες ποσότητες ελαιολάδου 7 ότι οι ποσότητες ελαιολάδου που απαιτούνται για την υλοποίηση του προγράμματος δεν διατίθενται στα αποθέματα 7 ότι, κατά συνέπεια, θα πρέπει να επιτραπεί η προμήθεια στην αγορά του ελαιολάδου που δεν διατίθεται στα αποθέματα παρέμβασης 7 ότι θα πρέπει να θεσπιστούν οι ειδικές διατάξεις για να εξασφαλισθεί η κατάλληλη εκτέλεση της προμήθειας καθώς και η τήρηση των προθεσμιών για την επιστροφή των δαπανών στο πλαίσιο του τρέχοντος οικονομικού έτους 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη όλων των αρμοδίων επιτροπών διαχείρισης,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της απόφασης 96/687/ΕΚ τροποποιείται ως ακολούθως:
1. στο στοιχείο β) "Ποσότητα κάθε τύπου προϊόντος προς απόσυρση από τα αποθέματα παρέμβασης της Κοινότητας προκειμένου να διανεμηθεί σε κάθε κράτος μέλος, με ανώτατο όριο τα ποσά που αναφέρονται στο στοιχείο α)", για την Ελλάδα καταργείται η ποσότητα των 5 000 τόνων 7
2. το κείμενο των στοιχείων γ) και δ) αντικαθίσταται από το ακόλουθο κείμενο:
«γ) και δ) 1. Κατανομή των ποσών για την προμήθεια στην κοινοτική αγορά:
i) για το Λουξεμβούργο:
- βόειο κρέας: 17 260 Ecu 7
- γάλα σε σκόνη: 26 718 Ecu
ii) για την Ελλάδα:
- ελαιόλαδο: 9 308 500 Ecu.
Η ανάθεση της προμήθειας στον υπερθεματιστή υπόκειται στη σύσταση εγγύησης από τον υπερθεματιστή για ποσό ίσο με εκείνο της προσφοράς, υπέρ του οργανισμού παρέμβασης. Η πληρωμή της προμήθειας στον υπερθεματιστή πραγματοποιείται το αργότερο την 15η Οκτωβρίου 1997.
Σύμφωνα με το άρθρο 2 παράγραφος 3 και το άρθρο 5 παράγραφος 1 του κανονισμού (ΕΟΚ) αριθ. 3149/92, τα ποσά που καθορίζονται ανωτέρω μετατρέπονται σε εθνικό νόμισμα, βάσει της γεωργικής ισοτιμίας που ίσχυε την 1η Οκτωβρίου 1996.
2. Οι απαραίτητες πιστώσεις για την κάλυψη των εξόδων ενδοκοινοτικής μεταφοράς των προϊόντων παρέμβασης, καθορίζονται σε 1 εκατομμύριο Ecu».
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 12 Σεπτεμβρίου 1997.

Labels: 17
5
0
3
18